Läksin mööda tänavat ja vilistasin, üks mees pesi autot ja kuskil tema auto kandis jätsin ma vilistamise katki, kui sain aru, et on liiga hea muusika, et selle peale vilistada. Käisin inertsist veel paarteist meetrit edasi, siis keerasin otsa ringi ja küsisin, mis tal mängib. Ali Farka Touré, ütles mees, kaheksakümnendatel tegi sellise plaadi, "African Blues". Jajah, ma sain aru jah, et Aafrika ja ot, ma olen sellest midagi kuulnud isegi  vist. Tahate endale? küsis tema.